**KAKVO JE DANAS VREME?**

PROLEĆE Toplo, sunčano MART APRIL MAJ

LETO Vruće, vedro JUN JUL AVGUST

JESEN Pada kiša, oblačno, magla SEPTEMBAR OKTOBAR NOVEMBAR

ZIMA Hladno, pada sneg, mraz DECEMBAR JANUAR FEBRUAR

Danas je lepo vreme, sunce sija, temperatura je 20 stepeni, nebo je vedro.

Juče je bilo loše vreme, duvao je vetar, bilo je oblačno i prohladno.

Zimi / Leti / U proleće / U jesen

**SEVER**

**ZAPAD / ISTOK**

**JUG**

Na severu / Severni,-a,-o / Severozapad

Na jugu / Južni,-a,-o / Jugozapad

Na istoku / Istočni,-a,-o / Severoistok

Na zapadu Z/apadni,-a,-o / Jugoistok

Na severu zemlje je hladno i zima je duga.

Na jugu je toplo ali u jesen često pada kiša.

Na istoku zemlje je vetrovito. Na zapadu zemlje juče je bilo prohladno i oblačno.

Na severozapadu je minus pet stepeni i jak mraz.

Na jugoistoku zemlje je vruće i vlažno.

**Geografija:**

Severni Pol, Južna Afrika ,Istočna Evropa, Zapadni Balkan

Srbija je na jugoistoku Evrope.

Niš je na jugu Srbije.

Novi Sad je na severu Srbije.

Pada sneg. / Pada kiša.

Mraz  */* Sunčano */*Vruće

Oblačno */* Magla

Sunce sija. / Nebo je vedro. / Vetar duva.

Stepen / Vetrovito/ Jak / Vlažno / Prohladno Suvo

Omiljeno godišnje doba

*Stiv Bond piše domaći rad ‘Omiljeno godišnje doba’.Napolju pada sneg. Vrlo je tiho i mirno.*

Volim zimu u Beogradu. Sada pada sneg i sve je belo. Danas sam šetao po parku. Nije bilo hladno. Danju je temperatura oko dva stepena, a noću je mraz. U parku je bilo mnogo dece, igrali su se i pravili Sneška Belića.

Želim da idem na Kopaonik, planinu na jugozapadu Srbije. Volim da skijam a tamo su vrlo dobri skijaški tereni. Ne znam da li mogu da idem na odmor u februaru. Imam mnogo posla u kancelariji.

Poslednji put sam bio na odmoru u oktobru. Bio sam u Jovanovoj kući, u jednom selu, u Šumadiji. U jesen je priroda vrlo lepa. Nekada pada kiša, ali je u oktobru često prijatno vreme. Jutra su prohladna ali je danju toplo i sunčano.

Ne volim da idem na odmor u julu i avgustu zato što je velika vrućina. Takođe, svi idu na odmor u to vreme, pa je svuda gužva. Više volim da idem na put u junu ili septembru. Nije mnogo vruće, sunčano je i prijatno.

Ako ne mogu da idem na odmor u februaru, možda mogu da putujem u maju. To je moj omiljeni mesec. Proleće je najlepše godišnje doba u Srbiji. Možeš da putuješ na jug ili sever, na zapad ili istok, i svuda je lepo. Sve je zeleno, nebo je plavo, temperatura je idealna, oko dvadeset stepeni. Duva topli vetar.

Stiv je *završio* domaći rad. Gledao je kako sneg pada, pa je onda otišao u krevet.

**N** Vreme

**G** Vremena

**D** Vremenu

**A** Vreme

**V** Vreme

**I** Vremenom

**L** Vremenu

Ne znam kakva je prognoza vremena za sutra.

Danas je lepo vreme - sunce sija a nebo je vedro.

Ljudi u Engleskoj često govore o vremenu.

Stiv je došao na vreme.

Izvini, ne mogu sada da razgovaram, nemam vremena.

Vreme je da pođemo!

Imaš li vremena da se vidimo?

N Dete Deca

G Deteta Dece

D Detetu Deci

A Dete Decu

V Dete Deco

I Detetom Decom

L Detetu Deci

Imam dvoje dece.

Išao sam u park sa detetom.

Išao sam u park sa decom.

Deco, dođite na ručak!

Gledala sam decu kako se igraju.

Moje dete još ne ide u školu.

Ne idem na odmor bez dece.

Pričao sam priču detetu.

1. Stiv Bond voli da putuje u julu i avgustu.
2. U maju često pada kiša.
3. Kopaonik je planina na jugozapadu Srbije.
4. U jesen je priroda vrlo lepa.
5. U parku deca prave Sneška Belića.
6. U septembru je sunčano i vruće.
7. U julu i avgustu je gužva na moru.
8. Stiv je poslednji put bio na odmoru u maju.
9. Omiljeno godišnje doba Stiva Bonda je jesen.
10. U maju duva topli vetar.
11. Šta piše Stiv Bond?
12. Kakvo je vreme napolju?
13. Zašto Stiv voli zimu u Beogradu?
14. Kako je bilo u parku?
15. Gde Stiv želi da putuje i kada?
16. Gde je Stiv poslednji put bio na odmoru?
17. Kakvo je vreme u oktobru u Srbiji?
18. Zašto Stiv ne voli da putuje u julu i avgustu?
19. Kakvo je vreme u junu i septembru?
20. Koji je omiljeni mesec Stiva Bonda i zašto?

**Napišite tekst o omiljenom godišnjem dobu. Objasnite zašto ga volite i kratko ga opišite**

1. S kim Stiv igra tenis? (Jovan)

2. S kim Jovan putuje na more? (žena)

3. S kim ideš u školu? (brat)

4. Kako putujete u Englesku? (avion)

5. Kako ideš na posao? (automobil)

1. Stiv voli čaj sa ........... (mleko) a Jovan sa .......... (limun).
2. Svaki dan razgovaram sa .......... (sestra) i ............(brat).
3. Danas idem u pozorište sa ........... (drugarica).
4. Želeli smo da putujemo ......... (avion).
5. Svako jutro Stiv sedi za ........... (sto) i čita novine.
6. Molim vas, jedan sendvič sa ........... (šunka) i .......... (sir).